cyanic-selkie/wikianc huggingface dataset:
Neimënster
Administratioun
Neimënster gëtt vun engem Verwaltungsrot vun néng Membere geréiert, déi op Propositioun vum Regierungsrot vum Grand-Duc ernannt ginn. Véier Membere vertrieden de Kulturministère, een de Budgetsministère an een d'Stad Lëtzebuerg. Dräi Membere gi vum Kulturministère aus der Zivilgesellschaft proposéiert; et muss sech ëm Perséinlechkeeten handelen, déi kompetent sinn am Kulturellen an an der Gestioun vun Entreprisen.
Kommunikatioun
Den CCRN gëtt dräimol am Joer De gudde Grond eraus, eng Zäitschrëft mam Programm vun den Aktivitéiten am Kulturzenter.
Baarle-Hertog
Baarle-Hertog ass bekannt fir seng komplizéiert Grenze mat Baarle-Nassau an Holland. Et besteet nämlech aus 24 separaten Terrainen. Ausser der Uertschaft, Zondereigen, nërdlech vun der belscher Uertschaft Merksplas, déi keng Exklav ass, gëtt et 20 belsch Exklaven an Holland an 3 aner Stécker op der belsch-hollännescher Grenz. Fir d'Saach nach méi komplizéiert ze maachen, gëtt et an de belschen Exklaven nach eng Kéier am Ganze 7 hollännesch Exklaven, 6 dovun an der gréisster belscher, an eng ganz am belschen Territoire. E klenge Wutz am Süde vu ronn 19 ha huet nëmmen eng e puer Meter breet Verbindung mat Holland.
Bearded Collie
De Bearded Collie ass eng brittesch Hondsrass déi bei der FCI ënner der Nummer 271 an der Grupp 1, Sektioun 1 gefouert gëtt.
Baarle-Hertog
Déi verwurelt Grenzzéiung geet bis an d'Mëttelalter zeréck, wou engersäits den Herzog vum Brabant an anerersäits den Här vu Breda Herrscher iwwer eenzel Parzellen an Häff an deem Streech waren. 1843, wéi d'Grenz tëscht Holland an der nei gegrënnter Belsch gezu goufen, ass ee sech net eens ginn, wéi se do sollt verlafen. Dofir ass Parzell fir Parzell, dorënner der vun net emol engem Ar, gekuckt ginn, weem déi historesch emol eng Kéier gehéiert haten. Déi Situatioun ass bis haut, mat minimale Justéierungen, onverännert bliwwen.
Bearded Collie
De Bearded Collie ass en Hierdenhond, deen aus dem schotteschen Héichland kënnt. E ka fir komplex Hierdenaarbechten agesat ginn, bei deenen e selbststänneg schaffe kann, wéi Siche vu verluerenem Véi, dat e bei den Trapp zeréckbréngt.
Baarle-Hertog
Sou kënnt et, datt haut d'Grenzen alt queesch duerch d'Haiser ginn. D'Lag vun der Hausdier bestëmmt dann, a wat fir engem Land d'Haus steet. Kleng Fändelen nieft der Hausnummer maachen et engem méi einfach, ze wëssen, a wat fir engem Land ee grad ass. Et heescht, datt et alt virkoum, datt, wann d'Steiergesetzer an engem Land zum Nodeel vum Bewunner geännert hunn, d'Hausdier einfach versat gouf. Och Bistroen, op der Grenz, hu vun dëser Situatioun profitéiert: wéi an Holland d'Bistroen éischter hu missen zoumaache wéi an der Belsch, sinn d'Clienten einfach op en aneren Dësch geplënnert.
Bearded Collie
En huet en décke Pelz mat laangen Hoer, a gëtt, well en net aggressiv ass, vill als Familljenhond gebraucht.
Baarle-Hertog
Déi eenzegaarteg Situatioun lackelt eng jett Touristen an déi zwou Uertschaften un.
Bearded Collie
D'Standardmoosse fir d'Héicht fir de Ridd sinn 53,5 bis 56 cm, a fir d'Mudder 51 à 53,5 cm. Dat normaalt Gewiicht läit tëscht 20 a 25 kg.
Comino
Comino ass mat 3 km² déi klengst vun de bewunnten Insele vun der Republik Malta. Do wunnen nëmmen dräi Malteeser op engem Bauerenhaff.
Et gëtt do e puer schéi Sandplagen, dorënner och déi Blo Lagun.
Comino läit tëscht den zwou Inselen Malta a Gozo an ass mat der Fär z'erreechen.
Gozo
Gozo ass déi zweetgréisst Insel vun der Republik Malta. D'Inselhaaptstadt ass Viktoria (fréier Rabat). Si gouf vun den Araber um Castle Hill gebaut.
D'Landschaft besteet aus Hiwwelen, Däller a Klippen. D'Fläch ass 67 km².
Tourismus
Déi bekanntst Plagë sinn I-Qawra mat héije Klippen a kristallkloerem Waasser, Ir-Ramla I-Hamra mat engem schéine Sandstrand a Xlendi Bay.
Kierch Dikrech
D'Kierch vun Dikrech ass eng kathoulesch Kierch déi zur Par Dikrich Le Bon Pasteur am Dekanat Zentrum an zu der Gemeng Dikrech gehéiert.
Israel-Libanon-Konflikt
Den Israel-Libanon Konflikt ass deen neisten Noostkonflikt.
Kierch Dikrech
De Patréiner vun der Kierch ass den hellege Laurent, deem säi Fest den 10. August gefeiert gëtt.
Israel-Libanon-Konflikt
Déi militäresch Ausernanersetzung huet den 12. Juli 2006 ugefaangen duerch e Grenzugrëff vun der Hisbollah. De Konflikt dauert nach ëmmer un.
Kierch Dikrech
Se steet op der Kluuster (Place des Récollets) nieft der.
Den 21. Juni 2017 gouf se als nationaalt Monument klasséiert.
Israel-Libanon-Konflikt
De Verlaf
Den 12. Juli ass Israel no der Entféierung vun zwéi Zaldoten duerch déi schiittesch Miliz, d'Hisbollah an de Libanon amarschéiert. De Nasrallah, Chef vun der Hisbollah, wollt palestinensesch géint libaneesesch Gefaangen austauschen. Israel mécht allerdéngs de Libanon dofir verantwortlech.
Kierch Dikrech
Zur fréierer Par Dikrech gehéiert ausser der Dekanatskierch vun Dikrech och nach d'Filialkierch vun Angelduerf.
Geschicht
Den 8. August 1869 gouf d'Kierch a Presenz vum apostoulesche Vikar Nicolas Adames konsekréiert.
Am Fréijoer 1870 gouf déi éischt Uergel dunn an der Kierch zu Dikrech opgeriicht.
1944 gouf déi ëstlech Fassad vun der Kierch an der Ardennenoffensiv schwéier beschiedegt an och d'Uergel war deelweis futti an huet missen erneiert ginn.
De 25. November 1951 gouf déi nei Uergel vun der Uergelmanufaktur Haupt vu Lëntgen ageweit.
Vun 1982 bis 1984 gouf d'Dekanatskierch ëmgestalt an de Chouerraum moderniséiert.
1987 goufen d'Klacke Willibrord a Lucia vun der Géisserei Mabilon vu Saarburg (Saarland) gegoss.
1992 gouf d'Uergel an der Dekanatskierch vun der Uergelmanufaktur Korte vun Essen restauréiert.
2001 huet d'Kierchefabréck vun Dikrech déi Dikrecher Uergelfrënn ('Amis de l'orgue') beoptraagt fir Sue fir eng nei Dekanatsuergel ze sammelen.
Den 21. Januar 2010 gouf den 'Dikricher Uergelbauveräin' gegrënnt fir déi nei Dekanatsuergel ze plangen an opzeriichten.
Se gouf an de Joren 2010-2013 bannen a bausse komplett restauréiert. Déi baulech Strukture goufe gefestegt, den Dach nei gedeckt an d'Gespär gefléckt, de Plaffong isoléiert an d'Fassad erneiert. Ënner der Leedung vum Architekt Edmond Decker gouf och d'Kierch bannenan komplett reamenagéiert. En neien Dafstee gouf am Stil vum Illusionismus vun de Kënschtler Tom Flick a Lukas Arons geschaf. E besteet aus enger oppener Hand aus wäissem Lasamarber aus Südtiroul, déi op engem uprighteg hallef ongeschloenem Buch aus schwaarzem Diabasbasalt läit. Den 22. Februar 2014 gouf déi restauréiert Kierch vum Äerzbëschof Jean-Claude Hollerich a Presenz vun der Kulturministesch Maggy Nagel offiziell nei ageweit,.
Am Juli 2015 gouf mam Bau fir déi nei grouss Uergel vun der Uergelmanufaktur Thomas vu Ster bei Francorchamps ugefaangen, déi den 10. Abrëll 2016 ageweit gouf.
Pietà
An der Kierch steet eng marmer Pietà vun 1870, vum däitsche Sculpteur Wilhelm Achtermann (1799-1884), déi 70 cm héich, 80 cm laang a 40 cm déif ass. Si gouf vum Theo an der Catherine Tandel gestëft.
Kräizwee
De Kräizwee mat senge 14 Statiounen ass eng Kopie vum Kräizwee aus der Wiener Nepomukkierch, dee vum bekannten éisträichesche Moler Josef von Führich staamt.
D'Klacken
An der Dekanatskierch zu Dikrech lauden d'Klacken d'selwecht wéi zu Gréiwemaacher am Toun es' f' g' b'.
Varnéville
Varnéville ass eng franséisch Gemeng an der Meuse an der Regioun Grand Est.
D'Uertschaft läit am Parc naturel régional de Lorraine.
Le Samyn
Le Samyn ass eng Vëloscourse vun engem Dag, déi an der Belsch gefuer gëtt.
Historique
1970 gouf d'Course Grand Prix José Samyn ëmbennant, als Erënnerung un de José Samyn (1946 - 1969), Gewënner vun der éischer Oplo vun der Course, dee bei enger Vëloscourse zu Zingem déidlech verongléckt war.
Zanter 2005 gehéiert dës Course zum UCI Europe Tour an ass zanterhier an der Klass 1.1 agestuuft. Wéinst Schnéi konnt d'Course vun 2005 net disputéiert ginn.
2009 ass d'Course de 4. Mäerz op enger Streck vun 191,9 km, mat Depart zu Frameries an Arrivée zu Drou am Hainaut.
Prabbeli
E Prabbeli ass e Gebrauchsgéigestand, bei deem e Stéck Stoft oder Plastik op engem Still a Speechen opgespaant ass, an dee sech op- an zoumaache léisst. En déngt dozou, viru Sonn oder Reen ze schützen.
Den Hans Haupt vu Solingen huet 1928 den éischte Prabbeli erfonnt, deen en zesummefale konnt. Seng Erfindung gouf den 23. November 1934 patentéiert. Den Haupt huet dee Prabbeli Knirps genannt.
D'Wuert Prabbeli kënnt vum Franséische parapluie.
Miami Beach
Miami Beach ass eng vun de meeschtbesichte Stied a Plagen am Staat Florida, an den USA.
Canton de Treignac
De Canton de Treignac ass eng fréier franséisch administrativ Andeelung am Arrondissement Tulle, an der Departement Corrèze an der Regioun Nei-Aquitaine. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Orchideeën
D'Famill vun den Orchideeën (Orchidaceae) huet méi wéi 25.000 Aarten, opgedeelt an zirka 850 Gattungen, an ass domat, no den Asteraceae, déi zweetgréisst Planzefamill. D'Orchideeë sinn iwwer d'ganz Welt ausser an der Antarktis verbreet, mä et ass an den Trope wou hiren Aarteräichtum am gréissten ass.
Innerhalb vun de Bléieplanzen gehéiere se zu de Monokotyledonen, zu deenen och d'Grieser gehéieren. D'Orchideeë liewen a Symbios mat engem Champignon deen hir Wuerzelen emspënnt a se mat Nierstoffer aus dem Buedem versuergt.
Déi grouss Formen- a Faarwendiversitéit vun den Orchideeëbléien ass entstanen als Upassung un d'Ulackele vu Bestäuberinsekten. Vill vun hire Bléie bilden z. B. eng Landeplaz fir d'Insekten, anerer ginn sou wäit, mat hire Bléieblieder d'Form an d'Fierwung vun engem weiblechen Insekt z'imitéiere fir sou dee betreffende Männchen unzelackelen (z. B. d'Bommel).
Déi ganz Planzefamill krut hiren Numm duerch déi zwou hodefërmeg Wuerzelknolle vun der Gattung Orchis (gr.: ὄρχις „Hoden“).
Kennzeechen
Trotz deene ville Kennzeechen déi ee bei den Orchideeë gesi kann, gëtt et der nëmme wéineg déi bei hinnen alleguer virkommen. Dat erkläert sech doduerch, datt déi eenzel Gattunge verschidden evolutionär Stadien erreecht hunn.
Wuesstumsformen
Orchideeë wuessen:
Méi wéi d'Hallschent vun den tropeschen Aarte lieft epiphytesch.
Orchideeën zu Lëtzebuerg
Am Land goufe bis haut 46 Orchideeënaarten nogewisen, wouvun awer 10 ausgestuerwe (†) sinn.
Jéngsterdag
Jéngsterdag ass eng jiddesch, chrëschtlech an islamesch Opfaassung vun enger Zort „leschtem Dag“, bei deem e „Weltgeriicht“ ofgehale gëtt, dat op altestamentaresch apokalyptesch Iddien zeréckgeet.
Canton d'Uzerche
De Canton d'Uzerche ass eng franséisch administrativ Andeelung am Arrondissement Tulle, an der Departement Corrèze an der Regioun Nei-Aquitaine.
Lancaster Memorial zu Wäiswampech
De Lancaster Memorial  ass e Memorial am Éislek dat 60 Joer nom Zweete Weltkrich opgeriicht gouf als Erënnerung u 14 alliéiert Zaldoten, vun deenen der 13 op där Plaz hiert Liewe gelooss hunn, an een a Krichsgefaangeschaft koum. An der Nuecht vum 12. op den 13. August 1944 waren hir Fligeren, zwéi Lancaster Bomberen, erofgeschoss ginn.
E besteet aus stiliséierte Flilleken, a steet op dräi stole Stäiler, déi déi dräi Natioune vun de gefalenen Zaldote sollen duerstellen, an zwar England, Kanada an Neiséiland.
Déi Doudeg aus den zwéi Fligere goufen um Zaldotekierfecht vun Hotton begruewen.
''A bal all Lëtzeburger Duarref steet su ent Zeeche fiir eis Jungen, di an där preisischer Uniform gäänt hirre Wëllen an de Kréich jungen an net mit heem kummen. Oo aan di Amerikaner, di hei gefall sënn, hann di Wemper Léckt gedait an hinnen ee Steen opgeriit mat hirren Namen.'' Extrait aus engem Text vum Comite Lancaster Memorial
Michel Mousel (Brauereisproprietaire)
De Michel Mousel, gebuer den 2. Mäerz 1794 zu Sandweiler, a gestuerwen de 7. Oktober 1845 an der Stad Lëtzebuerg, war e lëtzebuergesche Brauereisproprietär.
Hien hat 1825, eng Brauerei a Clause kaaft, an domat de Grondsteen fir d'Mouselsbrauerei geluecht.
De Michel Mousel huet sech … mat der Josephine Mousel bestuet; d'Koppel hat zwéi Kanner: de Jacob Mousel (1818-1856) an d'Anna Mousel (1829-1862).
Allan Simonsen
Den Allan Rodenkam Simonsen, gebuer de 15. Dezember 1952 zu Vejle an Dänemark, ass en dänesche Foussballspiller an -Trainer.
Vun 2002 bis 2004 war hien Trainer vun der Lëtzebuerger Nationalekipp.
1977 hat hien de Ballon d'Or kritt. Hie war e Spiller vun der dänescher Foussballnationalekipp.
Hassaleh (Stär)
Hassaleh ass den Numm vum Stär ι Aurigae (Iota Aurigae). Den Hassaleh huet eng visuell Magnitude vu +2,9 mag a gehéiert zu der Spektralklass K2. Seng Distanz bis zu eiser Sonn ass ronn 512 Liichtjoer (Hipparcos Datebank). Aner Nimm sinn: Kabdhilinan, arab. "Sprongbeen vum Zigelhalter" (d'Sprongbeen, anatomeschen Numm Talus, ass eng Foussschank).
Xivray-et-Marvoisin
Xivray-et-Marvoisin ass eng franséisch Gemeng an der Meuse an der Regioun Grand Est.
D'Uertschaft läit am Parc naturel régional de Lorraine.
Beney-en-Woëvre
Beney-en-Woëvre ass eng franséisch Gemeng an der Meuse an der Regioun Grand Est.
D'Uertschaft läit am Parc naturel régional de Lorraine
Riccardo Riccò
De Riccardo Riccò, gebuer den 1. September 1983 zu Sassuolo, ass en italieenesche professionelle Vëlossportler.
Hien ass de 17. Juli 2008, nodeem hie positiv op CERA (continuous erythropoiesis receptor activator), engem EPO vun der drëtter Generatioun, getest gouf, wéinst Doping aus dem Tour de France ausgeschloss ginn.
2006
13. an der Clásica Ciclista San Sebastián - San Sebastián (225 km)
Kaiser Karls Bettstatt
Kaiser Karls Bettstatt ass eng Plaz um Flouer vun der Uertschaft Mützenich an der Gemeng Monschau.
Der So no soll de Keeser Karel de Groussen do eng Kéier geschlof hunn, wéi hien a säi Juegdtrapp sech op enger Räichsjuegd um Venn verrannt haten, a se de Wee op d'Schlass vu Konzen net méi virun der Nuecht gepackt hätten.
Geschichtlech ass gewosst datt déi zwéi granitte Fielsbléck Grenzmaarke vum Premonstratenserklouschter vu Reichenstein waren.
Société de Tir aux Armes Sportives de Hesperange
De Klub huet eng 1000 Memberen. E besteet zanter 1958 an de President ass de Jos Di Lazzaro.
2007 kann op 10m (Loft) 25, 50 an 100m geschoss ginn, en 200m-Stand ass geplangt a scho bei der Generalversammlung gutgeheescht ginn.
Amerikanescht Monument um Montfaucon
D'amerikanescht Monument um Montfaucon, World War I Montfaucon American Monument, ass e Monument dat un d'Victoire vun den amerikaneschen Truppen an der Meuse-Argonne-Offensiv am Éischte Weltkrich erënnert. Et steet zu Montfaucon-d'Argonne am Departement Meuse ronn 11 km vum Amerikanesche Kierfecht vu Romagne-sous-Montfaucon, Meuse-Argonne American cemetery and memorial, an 33 km nordëstlech vu Verdun.
D'Monument ass eng am Granit gebauten doresch Sail, op där eng Statu steet déi d'Fräiheet symboliséiert. Et ass 60 Meter héich a steet op der Plaz vum zerstéierten Duerf Montfaucon.
Op de Mauere vum Foyer ass eng Kaart agravéiert déi d'Operatioune vun den Truppen tëscht dem 26. September an dem 11. November 1918 beschreift, wéi déi 1. amerikanesch Arméi, d'Preisen aus hire Stellungen un der Front verdriwwen huet.
Arara
Arara ass eng Stad am brasilianesche Bundesstaat Paraíba. D'Awunner, déi fir d'lescht am Joer 2000 gezielt goufen, waren dunn zu 11.530. Offiziell gëtt d'Zuel vun der Gemengeverwaltung fir 2007 op 12.356 geschat.
Amerikanescht Monument um Montfaucon
D'Plattform uewen um Monument bitt eng Iwwersiicht iwwer d'Schluechtfeld. Et muss en 234 Träppleken eropklamme fir dohin ze kommen.
D'Monument gouf sonndes den 1. August 1937 a Presenz vum franséische Staatspresident Albert Lebrun ageweit. De President vun de Vereenegte Staaten, den F.D. Roosevelt, huet zu Washington eng Ried gehalen déi direkt op de Montfaucon iwwerdroe gouf.
Strade Bianche
D'Strade Bianche ass eng Vëloscourse vun engem Dag, déi an der italieenescher Regioun Toskana gefuer gëtt. Besonnesch un där Course ass, datt ronn een Drëttel vun der Streck iwwer wäiss Schotterweeër gefuer gëtt.
Déi éischt Oplo vun der Course gouf den 9. Oktober 2007 iwwer eng Distanz vun 180 km tëscht Gaiole in Chianti a Siena gefuer. D'Streck hat siwe Secteure mat Schotterweeër, déi zesummen eng 60 km laang waren.
Zanter der éischter Oplo 2007 gehéiert dës Course zum UCI Europe Tour an ass zanterhier an der Klass 1.1 agestuuft.
Manderen
Manderen ass eng franséisch Uertschaft a fréier Gemeng am Departement Moselle an der Regioun Grand Est.
Zanter dem Regruppement vum 1. Januar 2019 mat der Gemeng Ritzing gehéiert s'als delegéiert Gemeng zu der neier Gemeng Manderen-Ritzing. D'Uertschaft Manderen ass Chef-lieu vun der neier Gemeng.
Geschicht
D'Seigneurie Manderen ënnerstoung uganks den Herzoge vu Loutrengen a gouf 1346 ënner dem Jang de Blannen e Lëtzebuerger Fief.
Nodeems d'Departementer Forêts a Sarre den 30. Mee 1814 duerch den Éischte Friddenstraité vu Paräis ofgeschaaft goufen, war Manderen am Departement Moselle enklavéiert, net wäit ewech vum Grenzverlaf wéi en duerch d'Verträg vun 1814 an 1815 festgeluecht gi war. D'Musel huet d'Grenz tëscht dem neie Kinnekräich vun den Nidderlanden an dem preisesche Großherzogtum Niederrhein gemaach a Mandere louch um rietse Bord vun de preisesche Besëtzer. D'Regierung zu Berlin war der Meenung Rechter iwwert d'Duerf ze hunn an huet et eréischt duerch d'Grenzofkommes tëscht Preisen a Frankräich vun 1829 definitiv u Frankräich ofginn.
Kuckeswäertes
Op der Kopp vum Meinsberg, um Terrain vu Manderen, steet déi sougenannt "Buerg Malbrouck", eng renovéiert mëttelalterlech Buerg déi, historesch gesinn, ëmmer zum Herzogtum Loutrengen gehéiert huet. D'Duerf Manderen, dogéint, huet zu Lëtzebuerg gehéiert.
Canton de Wassigny
De Canton de Wassigny ass eng fréier franséisch administrativ Andeelung am Arrondissement Vervins, am Departement Aisne an der Regioun Hauts-de-France. Mam Dekret vum 13. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Buxières-sous-les-Côtes
D'Uertschaft läit am Parc naturel régional de Lorraine
Pioneer 10
Pioneer 10 war eng Raumsond vun der NASA (National Aeronautics and Space Administration) fir d'Erfuerschung vum Planéit Jupiter, souwéi vum interplanetaresche Medium an der Haaptasteroidenceinture. Si gouf den 3. Mäerz 1972 vu Launch Complex 36 op Cape Canaveral mat enger Atlas-Centaur-Rakéit gestart. Nieft ville wëssenschaftlechen Erkenntnesser iwwer de Jupiter, d'Haaptasteroidenceinture an den interplanetaresche Weltraum war d'Pioneer 10-Missioun och e wichtege Schrëtt am Beräich vun der Raumsondekonstruktioun a Missiounsplanung. D'Sond hat sech als robust ausgezeechent an hat hiert lescht Signal de Januar 2003 op d'Äerd geschéckt. Mat enger Missiounsdauer vu knapps 31 Joer hat si d'Liewensdauer vun 21 Méint déi sech erwaart gouf, ëm e villfacht iwwertraff.
Réimesch Mythologie
Déi réimesch Mythologie beschäftegt sech mat de Virstellunge vun der anticker, réimescher Welt vun de Gëtter an Helden. Déi ursprénglech réimesch Bauererelioun war virun allem vu Personifikatioune vun der Natur a vun Naturereegnisser beherrscht (z. B. Tellus = Äerd, Ops = Karschnatz, Ceres = Kar). Eréischt zanter dem 5. Joerhonnert v. Chr. hunn d'Réimer, ënner dem Afloss vun den Etrusker, ugefaangen d'Gëtterwelt vun de Griichen unzehuelen. Sou entspriechen e sëllege réimesch Gëtter deenen aus der griichescher Mythologie, mä déi réimesch Mythologie ass net sou staark wéi déi griichesch mat Gëtter an Helde bevëlkert. D'Gläichsetzung vu frieme Gëtter mat hiren eegenen, déi sougenannt Interpretatio Romana ass zum besonnesche Charakteristikum vum réimeschen Ëmgang mat frieme Kulten a Relioune ginn.
Canton de Vervins
De Canton de Vervins ass eng franséisch administrativ Andeelung am Arrondissement Vervins, am Departement Aisne an der Regioun Hauts-de-France.
Saint-Quirin
Saint-Quirin ass eng franséisch Gemeng am Departement Moselle an der Regioun Grand Est.
D'Uertschaft gouf vun der Associatioun Les plus beaux villages de France, als eent vun de schéinsten Dierfer a Loutrenge klasséiert.
D'Uertschaft gëtt fir d'éischt 966 ernimmt. Den Numm huet se vum réimeschen Tribun Quirinus, dem spéideren Hellegen.
Am Mëttelalter gouf et e Priorat an der Gemeng, dat der Abtei vu Marmoutier gehéiert huet, an am Drëssegjärege Krich zerstéiert gouf. Et gouf am 18. Joerhonnert erëm zum Deel frësch opgeriicht.
Am 15. Joerhonnert huet sech zu Saint-Quirin eng Glasfabréck installéiert, déi ë. a. d'Glas fir den herzogleche Palais vu Nanzeg geliwwert huet.
Pass (Dokument)
An engem Pass ass gewéinlech ë. a. eng Foto, dat sougenannte Passbild, den Numm, de Gebuertsdatum an d'Gebuertsplaz, d'Nationalitéit an d'Ënnerschrëft vum Titulaire ze fannen. Déi meescht Päss kënnen hautdesdaags mat Maschinne gelies ginn. Zanter e puer Joer ginn ëmmer méi systematesch biometresch Donnéeën op engem agebauten RFID-Chip ofgespäichert, fir et bal onméiglech ze maachen, e Pass ze fälschen, mä och, fir d'Kontrolle vun de Leit méi effikass ze maachen.
Faux de Verzy
D'Faux de Verzy ass den Numm fir e Bestand vu verwurelte Biche bei Verzy, südwestlesch vu Reims am Departement Marne.
Pass (Dokument)
An engem Pass gëtt et eidel Säiten - meeschtens ëm déi 30, op déi d'Autoritéite vun deene Länner, an déi ee reest, Visae kënnen androen, déi et engem erlaben, meeschtens fir eng bestëmmt Dauer, an dat Land ze reesen. Op déi Säite kommen och d'Stempele mat Datumen déi uginn, wéini een an- a wéini ausgereest ass.
Faux de Verzy
Dës Beem ginn hiren Numm fir d'touristesch Plaz am Bësch vu Verzy wou se stinn, net wäit vum Observatoire vum Mont Sinaï, der héchster Kopp vun der Montagne de Reims. Et ass déi Plaz op der ganzer Welt wou déi meescht Biche vun där Zort beienee stinn, ongeféier 800 Stéck.
Pass (Dokument)
Bierger vun der Europäescher Unioun (EU) brauche kee Pass, fir bannent der EU, an an e puer Nopeschlänner, wéi z. B. d'Schwäiz ze reesen, dofir geet eng Identitéitskaart duer.
Faux de Verzy
Den Numm « fau » huet am ale Franséischen eng Bich bedeit, ofgeleet vum latengesche fagus.
Pass (Dokument)
Et gëtt traditionell ënnerscheet tëscht engem gewéinleche "Reespass", engem "Diplomatepass", deen Diplomaten a soss diplomatesch Vertrieder vun engem Staat kréien, engem "Spezialpass", fir héichrangeg Regierungsvertrieder, an engem "Déngschtpass", dee Fonctionnairen, Beamten, oder anert Personal vun engem Land kréien, déi am Ausland ze dinn hunn, asw.
Faux de Verzy
Op der Plaz kann een d'Beem hanner niddregen hëlze Barrière gesinn, awer de gréissten Deel vum Bestand ass mat Drot agemaach fir datt se net sollen ze vill vertrëppelt ginn, an doduerch den Nowuess zerstéiert géif ginn.
Erhart Küng
Den Erhart Küng, gebuer ëm 1420 zu Stadtlohn a Westfalen, a gestuerwen den 30. Januar 1507 war Architekt a Magister operis, bei de Bauaarbechte vum Berner Münster.
Chaillon
Chaillon ass eng franséisch Gemeng an der Meuse an der Regioun Grand Est.
D'Uertschaft läit am Parc naturel régional de Lorraine
Erhart Küng
Nodeem hien eng Léier fir Steemetzer hanneru sech hat, an no e puer Joer "op der Rull", huet e sech ëm 1455 zu Bern niddergelooss. 1460 war hien do Member vum Grousse Rot, an e gouf 1479 Stadarchitekt a 1483 Münsterarchitekt op Liewenszäit.
De Küng war wesentlech dru bedeelegt, wéi d'Münsterplattform vergréissert gouf. D'Skulpturegrupp Jéngsterdag, déi um Tympanon vun der mëttlerer Westpaart, dem Haaptportal vum Münster, gemeesselt ass, staamt vun him a vu senge Gesellen.
Tempele vu Ggantija
D'Ġgantija Tempelen (gigantesch Tempelen) op der Insel Gozo an der Republik Malta gehéieren zu den eelsten nach gutt erhalene Gebaier op der Welt a goufen 1980 vun der UNESCO op d'Lëscht vum Weltkulturierwe gesat.
Serge Kollwelter
De Serge Kollwelter, gebuer de 6. Dezember 1946 an der Stad Lëtzebuerg, ass e lëtzebuergesche Schoulmeeschter.
Tempele vu Ggantija
Op der Plaz stinn zwéin zesummegebaut Tempelen déi ongeféier 5800 Joer al sinn.
Serge Kollwelter
Hie war vun 1979 bis 2009 President vun der ASTI, déi en och matgegrënnt huet. Virdrun hat hien d'União, eng portugisesch-lëtzebuergesch Associatioun, an d'Liewe geruff.
De Serge Kollwelter ass de Brudder vum René Kollwelter an de Jong vum Nicolas Kollwelter.
Sherwood Anderson
De Sherwood Anderson gebuer den 13. September 1876 zu Camden, Ohio, a gestuerwen den 8. Mäerz 1941 zu Colon am Panama, war en US-amerikanesche Schrëftsteller.
Seng Aarbecht, déi ëm déi 40 Wieker ëmfaasst, besteet aus Kuerzgeschichten, Romaner, Prosagedichter, Reportagen, an Autobiographien déi tëscht 1916 an 1941 erauskoumen. Am Ufank staark diskutéiert, duerno praktesch an de Vergiess gerode si seng Wierker Enn der sechzeger Joren erëm an d'Gespréich komm.
Sint Maarten
Sint Maarten ass en autonoomt Land bannent dem Kinnekräich vun Holland.
Sint Maarten besteet aus dem südlechen Deel vun der Karibikinsel Saint-Martin souwéi den onbewunnten Nieweninselen a Fielsen (Guana Key, Cow & Calf, Hen & Chicken, Molly Beday a Pelikan Key). Um nërdlechen Deel vun der Insel läit dat franséischt Iwwerséigebitt Saint-Martin.
Filfla
Filfla (malt.: Filfola) ass eng Insel vun der Republik Malta a läit 5 km südlech virun der Haaptinsel Malta. Si ass onbewunnt a besteet just aus engem Fiels. D'Fläch ass manner wéi 0,1 km².
Sherwood Anderson
Den Anderson koum aus enger aarmer Bauerefamill, konnt net vill léieren, an huet probéiert seng Bréidercher als Geschäftsmann an an der Publicitéit ze verdéngen. Hie war beim Spuenesch-Amerikanesche Krich dobäi, an duerno war hie Chef vun enger Faarwefabrik.
Filfla
Dat eenzegt Gebai datt jee op der Insel stoung, war eng Kapell déi 1343 gebaut ginn ass. Si ass awer am Joer 1856 vun engem Äerdbiewen zerstéiert ginn.
Sherwood Anderson
No engem Nervenzesummebroch am Joer 1913 huet hien de Beruff opginn, a seng Famill verlooss fir sech nach just mam Schreiwen ze beschäftegen.
D'Joren duerno waren net einfach fir hien. D'Evenementer aus där Zäit mat deelweis dramatesche Konsequenze beschreift hien a sengem Wierk A Story-Teller's Story, vun 1924, an a Memoirs déi 1942 erauskoumen.
Filfla
D'Insel ass zanter 1980 e Vulleschutz-Reservat a vun 1988 u gëllt eng Spärzon fir de Schëffsverkéier am Radius vun enger Nautescher Meil.
Sherwood Anderson
1921 ass hien op Paräis gaangen, wou hien d'Gertrude Stein, an den iresche Schrëftsteller James Joyce kennegeléiert huet.
Eent vu senge bekanntste Wierker ass Winesburg, Ohio.
A Poor White vun 1921, säi beschte Roman, dréckt hie seng Gefiller vum Zweiwel a vun der Nidderlag aus.
Et kann ee soen datt den Anderson mat déi schéinst Kuerzgeschichten an der amerikanescher Literatur geschriwwen huet. Dozou gehéieren The Triumph of the Egg, Horses and Men, Death in the Woods, an The Sherwood Anderson Reader.
Hien huet mat senge Wierker Schrëftsteller wéi de William Faulkner, Thomas Wolfe, James T. Farrell, Henry Miller an Ernest Hemingway beaflosst. Den Hemingway deen och vun der Gertrude Stein beandrockt war schreift vun deenen zwee a senger Satir Torrents of Springs.
Fir jonk Schrëftsteller huet den Anderson de Refus vum Puritanismus duergestallt, gekoppelt mat enger populärer Ausdrocksweis, déi där vum Mark Twain nostoung.
Jean-Mathias Wellenstein
De Jean-Mathias Wellenstein, gebuer de 24. Mäerz 1795 zu Éinen a gestuerwen den 1. Dezember 1870 zu Dräibuer, war e lëtzebuergesche Riichter, Minister, a Chamberpresident.
1848 war hien, als Gewielte vum Kanton Réimech, Member vun der Assemblée constituante.
De Jean-Mathias Wellenstein war an der Regierung Simons vum 23. September 1853 bis den 23. September 1854 Bauteminister, Administrateur des travaux publics, a vun 1857 – 1858 war hie President vun der Assemblée des États.
Vum 29. Dezember 1860 bis den 1. Dezember 1870 war hie Member vum Staatsrot.
De Jean-Mathias Wellenstein ass de jéngere Brudder vum Nicolas Wellenstein.
Denominación de origen
Denominación de origen ofgekierzt D.O. ass eng vun den néng Appelatiounen déi spuenesch Wäiner kënne kréien. Et gëtt 51 Wäibauregiounen a Spuenien an deenen de Wäi kann eng D.O. kréien. Fir datt de Wäin d'Appellatioun vu senger Géigend kréie kann, musse bestëmmt Critère beim Ubau, z. B. Stackzuel vun de Riewen, bei der Method vum Ubau, an d'geographesch Originn garantéiert sinn.
Canton de Sains-Richaumont
De Canton de Sains-Richaumont ass eng fréier franséisch administrativ Andeelung am Arrondissement Vervins, am Departement Aisne an der Regioun Hauts-de-France. Mam Dekret vum 13. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Denominación de origen
Denominación de origen calificada
D'denominación de origen calificada ass eng Zort Super-DO, déi nëmme Wäiner kréien déi ganz bestëmmt Qualitéitscritèren erfëllen. Si entsprécht der italieenesche DOCG.
Bis elo hu just d'Riojawäiner vun 1991 un, d'Recht déi Appellatioun ze féieren.
D'Iwwerwaachung vun de Appellatioune gëtt vum Instituto National de Denominaciones de Origen ofgekierzt INDO gemaach.
Zanter 1986 ënnerleien déi spuenesch Appelatiounen dem EU-Recht.
Um Spaweck
Suojattu alkuperänimitys
Supermarine Spitfire
De Supermarine Spitfire war en engleschen eesëtzegen Offangjeeër, der virun allem am Zweete Weltkrich vun der Royal Air Force a vu villen Alliéierten agesaat gouf. Déi gutt Wendegkeet (haaptsächlech de kuerze Radius an de Kéieren) huet de Spitfire bei de Pilote ganz beléift gemaach. De Spitfire gouf ënner dem Chefconstructeur Reginald J. Mitchell († 1937) a sengen Nofollger entwéckelt. De Spitfire gouf wärend dem ganzen Zweete Weltkrich an de verschiddenste Varianten agesaat.
Et goufen eppes méi wéi 20.300 Spitfire vun alle Variante vun der Firma Supermarine an och anere Gesellschafte gebaut a verschiddener ware bis an 1950er Joren am Déngscht.
Franz Ludwig Schenk von Stauffenberg
De Grof Franz Ludwig Schenk von Stauffenberg, gebuer de 4. Mee 1938 zu Bamberg, ass en däitschen Affekot a Politiker. Hie war vun 1976-1987 Member vum Däitsche Bundestag a vun 1984-1989 Deputéierten am Europaparlament.
Supermarine Spitfire
Geschichtleches
Mat enger Konzeptioun déi optimiséiert aerodynamesch Fluchmaschinne mat staarke Motore vun Napier oder Rolls Royce verbonnen huet, hat Supermarine mat Entwërf vum Chefkonstrukter Mitchell dräimol d'Schneider-Trophy gewonnen.
Franz Ludwig Schenk von Stauffenberg
Hien ass de Fils vum Grof Claus Schenk von Stauffenberg an der Freiin Nina von Lerchenfeld. De 25. Mee 1965 huet hie sech zu Guttenberg mat der Elisabeth Freiin von und zu Guttenberg bestuet. Si hu 4 Kanner: Caspar, Sophie, Karl an Nina.
Supermarine Spitfire
Geschichtleches
Obschonn d'Technologie fir Juegdfligere sech vun där fir Sportfligeren ënnerscheet, sinn e staarke Motor an eng gutt Aerodynamik bei Juegdfligeren och ganz wichteg. De Mitchell huet 1930 bei enger Soumissioun fir Juegdfligere vum brittesche Loftfaartministère een Eendecker de Supermarine Typ 224 entworf. Dëse Fliger hat geknéckt Flilleken an e starrt Fuergestell. En huet awer grad souwéineg wéi déi vun der Konkurrenz den Erwaardunge vum Ministère entsprach. An engem vu Supermarine mat Ënnerstëtzung vun der Mammegesellschaft Vickers finanzéierte Projet huet de Mitchel d'Plange vum Fliger verbessert. Den neie Fliger hat e Fuerwierk dat konnt eragezu ginn a mat méi engem staarke Rolls-Royce Motor sinn d'Fluchleeschtunge verbessert ginn.
Nonzénghonnertfënnefandrësseg huet de Loftfaartministère nees eng Soumissioun fir Juegdfligeren ausgeschriwwe bei där den neie Supermarine erëm ofgeleent gouf, mat der Begrënnung datt en net fir déi gefuerdert Bewaffnung vun 8 Maschinnegewierer gëeegent wier.
Franz Ludwig Schenk von Stauffenberg
No dem net gegléckten Attentat vu sengem Papp op den Adolf Hitler, den 20. Juli 1944 ass hien a e Kannerheem bei Bad Sachsa gestach ginn an huet den Numm "Meister" kritt. Seng Mamm, seng zwéin eeler Bridder a seng Schwëster Valerie, déi méi jonk war, an aner Familljemembere sinn an e Konzentratiounslager gestach ginn a koumen an déi sougenannt Sippenhaft. Säi Papp ass nach de selwechten Dag zu Berlin higeriicht ginn.
Supermarine Spitfire
Geschichtleches
Doropshin huet de Mitchel nees en neie Fliger mat der Bezeechnung Type 300 gebaut deen a sengen elliptesche Flilleke genuch Plaz fir d'Bordwaffen hat. Dës Kéier war de Ministère mat der Maschinn zefridden an huet ënner dem Projetsnumm F.10/35 d'Sue labber gemaach fir de Bau vun nach e puer Prototyppen. Den éischte vun dëse Prototyppen ass de 5. Mäerz 1935 geflunn. Déi gutt Fluchleeschtungen hunn de Ministère dozou bruecht 310 Maschinnen ze bestellen.
Franz Ludwig Schenk von Stauffenberg
Am Zesummenhang mat dem 50. Joresdag vum 20. Juli am Joer 1994 huet de Franz Ludwig Schenk von Stauffenberg gefuerdert, datt d'Kommunisten, déi ë. a. als Member vum Nationalkomitee Freies Deutschland géint den Nationalsozialismus gekämpft haten, net zesumme mat sengem Papp geéiert sollte ginn, well si, wéi den Hitler, een totalitäre Regime ugestrieft hätten. Hien ass deemools vu prominenter Säit a sengem Uleies ënnerstëtzt ginn. Am Europaparlament, wou hien als oprecht an diskret Perséinlechkeet geschat war, huet e sech besonnesch fir d'Rechter vun de Bierger, fir institutionell Froen an och fir d'Erhale vun de Bëscher agesat.
Supermarine Spitfire
De Spitfireflillek
Fir de Bau vun de Flilleken huet de Mitchel sech vun der Heinkel He 70 inspiréiere gelooss. D'Heinkel war e Schnellverkéiersfliger dee souguer de Sportsfligere fir d'Schneider-Trophy iwwerleeë war. Dofir huet de Mitchel sech fir d'elliptesch Form vum Flillek decidéiert.
De Flillek vum Spitfire war awer keng direkt Kopie vum Heinkelflillek, e war méi dënn, an en hat och e komplett anert Profil. De Mitchel huet och de Flillek net mat zwou Traverse gebaut mä ee Flillek änlech wéi dee vum Messerschmitt mat enger Striew an enger Nuesekëscht déi sech net séier verwënscht huet.
Déi grouss Droflächen hunn et mat sech bruecht datt de Spitfire ganz kuerz Kurveradie fléie konnt.
Den dënne Flillek war besonnesch am Héichvitessberäich wichteg, vu datt de Spitfire Vitessen erreecht huet déi bis zu 70 % iwwer der Schallvitess louchen. Doduerch war de Spitfire ënner de Jeeër vum Zweete Weltkrich dee Propellerfliger deen déi zweethéichst Machzuel erreecht huet, hanner der P-38.
Den elliptesche Flillek hat och méi Plaz fir Bordwaffen ënnerzebrengen.
Bei dem Spitfire gouf, fir datt e sech besser sollt bei héijen Ustellwénkele steiere loossen, eng geometresch Schränkung mat an d'Spill bruecht, déi am Fall vun engem Stréimungsoffrëss dofir gesuergt huet datt deen eréischt un der Wuerzel vun der Fläch war, a sou d'Querrudderen déi no bausse louchen nach ugestréimt goufen. Doduerch hat de Spitfire trotz senger grousser Flilleksfläch e relativ niddrege maximalen Opdriwwsbäiwäert.
Versioune vum Spitfire
Et goufen am Ganze 24 Versioune vu Spitfire a vill Ënnervarianten. <!--
Geschwindigkeits- und Höhenrekorde
Im Frühjahr 1944 wurden in Farnborough Hochgeschwindigkeits-Sturzflugtests durchgeführt, um die Handhabung von Flugzeugen in der Nähe der Schallmauer zu testen. Da sie die höchste erlaubte Maximalgeschwindigkeit aller damaligen alliierten Flugzeuge hatte, wurde dazu unter anderem auch eine Spitfire XI verwendet. Wärend dieser Versuche erreichte eine Spitfire mit der Stammnummer EN 409, gefloge von Staffelführer Martindale, 975 km/h (Mach 0,89) in einem 45-Grad-Sturzflug. Das Flugzeug hielt dieser Geschwindigkeit nicht stand; der Propeller und das Untersetzungsgetriebe brachen ab. Martindale schaffte es, die 20 Meilen bis zum Flugfeld zu segeln und sicher zu landen.
Weitere Verwendung
Wärend des Zweiten Weltkrieges flog die Spitfire unter griechischen Hoheitszeichen Einsätze über Nordafrika, dem Mittelmeerraum und Italien. Auch konnten einige notgelandete Maschinen von den Deutschen instandgesetzt und dann auf deutscher Seite weiter verwendet werden. Die Sowjetunion erhielt von 1942 bis 1945 1331 Spitfire. Erwähnenswert ist eine Spitfire mit Shark-Bemalung ähnlich der der Flying Tigers, die im selben Zeitraum über China kämpften. Direkt danach flog sie Einsätze über Griechenland wärend des Bürgerkrieges. Nach dem Zweiten Weltkrieg blieb die Spitfire in vielen Luftstreitkräften rund um die Welt teilweise bis in die frühen 1960er Jahre im Dienst, darunter in Ägypten, Irland, Israel, Syrien, Dänemark und der Türkei.
Viele Spitfires und einige wenige Seafires sind auch heute noch flugfähig und viele Museen haben Ausstellungsstücke dieses eleganten und tödlichen Jägers. Die RAF besitzt noch immer einige für Flugvorführungen und Zeremonien.
Die Firma Silence Aircraft stellt eine Ultraleicht-Replika der Spitfire als Bausatz her.  -->
Film
De Fliger a säi Konstruktuer de Mitchell goufen am Film The First of the Few, deen nach ëmmer gär vu Fligerhistoriker gekuckt gëtt, beschriwwen.
NGC 772
NGC 772 ass d'Bezeechnung vun enger Spiralgalaxis vum Typ Sb am Stärebild Aries (Widder). Den NGC 772 huet eng Wénkelausdeenung vu 7,2' × 4,3' an eng visuell Magnitude vu +10,3 mag. D'elliptesch Galaxis NGC 770 ass eng Satellittegalaxis vum NGC 772; si interagéiert mat hir an ass fir d'Verformung vun engem vun hire Spiraläerm verantwortlech. Déi béid Galaxië sinn zesummen als Arp 78 am Arp-Katalog verzeechent. Am Joer 2003 konnte gläich zwou Supernovaen an där Galaxis observéiert ginn: SN 2003hl an SN 2003iq (béid vum Typ II). Den NGC 772 gouf den 29. November 1785 vum Friedrich Wilhelm Herschel entdeckt.
Häfner-Rapport
Den Häfner-Rapport, mam ganzen Numm '''Planungsstudie Luxemburg. Grundlagen und Leitlinien einer modernen gemeindepsychiatrischen Versorgung war den Numm vum Bilan, deen dZentralinstitut für seelische Gesundheit'' am Optrag vum Lëtzebuergesche Gesondheetsministère iwwer d'Situatioun vun der Psychiatrie zu Lëtzebuerg ausgeschafft hat, an am Juli 1992 publizéiert huet. Geschriwwen hunn de Rapport de Wulf Rössler, den Hans Joachim Salize an den Heinz Häfner, no deem e genannt gouf.
De Rapport huet 270 plus 5 Indexsäiten a sollt e kritesche Bilan sinn, wéi d'psychiatresch Versuergung zu Lëtzebuerg organiséiert war, a wéi Lëtzebuerg am Verglach mat aneren europäesche Länner dru war. Dat Ganzt leeft dorop eraus, datt et zu Lëtzebuerg, wou bis deen Ament eng zentraliséiert Psychiatrie gouf, eng Gemengepsychiatrie sollt opgebaut ginn, déi et sollt erlaben, kleng Therapiezentre méi no bei de Patient ze bréngen.
Et geet kloer aus dem Rapport eraus, datt den déizäitegen Hôpital Neuro-Psychiatrique (HNP) a senge Strukturen komplett iwwerlieft war, an déi aner europäesch Länner fréi begraff haten, datt eng national psychiatresch Betreiung, sech op eng multidisziplinär Versuergung stäipe muss, déi iwwer dat ganzt Land verdeelt ass. Am Häfner-Rapport, Kapitel 5.2.1.3. geet d'Ried vu mindestans véier sozialpsychiatreschen Zentren, déi iwwer dant ganzt Land sollt verdeelt sinn. Vun der Struktur hier gesinn, kéim de Centre de Santé Mentale an der Stad Lëtzebuerg der Virstellung vun den Auteure vum Rapport am noosten. Ganz nei sollt e sozialpsychiatreschen Zenter am Norden opgebaut ginn.
De Rapport bedauert, datt "nëmme ronn en Drëttel" vun de "ronn" 30 Neuropsychiateren um Opbau vum Inventaire am Kader vum Häfner-Rapport bedeelegt waren. De Rapport konstatéiert, datt vun de ronn 30 Neuropsychiateren, déi zu Lëtzebuerg a fräier Praxis schaffen, zwéin dovu si Kanner- a Jugendpsychiateren, regional ouni Ausnam an de Stied Lëtzebuerg, Esch-Uelzecht an Ettelbréck verdeelt sinn. Méi eng gläichméisseg Verdeelung vun den Neuropsychiateren, déi ambulant schaffen, ass "op laang Siicht unzestriewen" (5.2.2.3.).
Zu all eenzele Punkt huet de Rapport kloer Recommandatioune ginn, déi op d'Mooss vun de spezifesch lëtzebuergescher Situatioun gemaach waren.
Haut
Am Joer 2007, fofzéng Joer méi spéit ass an der gedréckter Press ze liesen, datt d'Direktioun vum "CHNP" bei der Presentatioun vun neien Ëmstrukturéierungpläng "ganz euphoresch" (Zitat "Wort") war. Den Direkter Marc Graas huet ë. a. erkläert, datt d'Patiente sou no wéi méiglech bei hirem Wunnuert "ënnerbruecht" solle ginn. Hien huet vun 11 Zentre geschwat, déi "an den nächste Joren" sollen existéieren. Bei der Presentatioun gouf och ernimmt, datt no der Ëmstrukturéierung den Numm vum aktuellen CHNP soll a Clinique psychiatrique réhabilitative änneren.
Aus dem Ettelbrécker CNHP-Héichhaus, deem säin therapeuteschen Notze vun Ufank un ëmstridde war, an an deem 2007 nach ëmmer 90 Patienten ënnerbruecht sinn, solle "spéitstens 2012" d'Patienten an déi nei Gebaier plënneren. De Gesondheetsminister Mars Di Bartolomeo huet senger Freed Ausdrock ginn, datt sou séier eng Eenegung konnt fonnt ginn. An den Zeitunge gouf erkläert, datt den Ustouss fir d'Strukturreform engem Rapport aus dem Joer 2005, vum Schwäizer Psychiater, dem Professer Wulf Rössler ze verdanke wier.
Bësch vu Ravels
De Bësch vu Ravels ass en Naturreservat an der Belsch an der natierlecher Regioun Campine no bei der Uertschaft Ravels.
Geographesch Lag
Am Norde vun der Provënz Antwerpen gëtt et dräi Koppen déi bis an Holland erareechen. Bei der ëstlechster dovu läit Turnhout, d'Haaptstad vun der Campine. Nërdlech vun Turnhout läit d'Uertschaft Ravels déi un d'Staatsbëscher stéisst, déi e Reservat vun 830 ha bilden. Am Süden ass d'Reservat vum Kanal Schoten-Kwaadmechelen begrenzt.
Geschicht vum Reservat
Am Ufank vum 20. Joerhonnert war d'Géigend ëm Ravels eng typesch Heedlandschaft mat Mueren, wéi ee se déizäit op Schratt an Tratt an der Campine gesi konnt.
Vun 1903 un, huet de belsche Staat eng grouss Partie vun dësen Terrainen opkaaft an tëscht 1906 an 1930 opgeforst.
Uplanzungen
Am Ufank goufen déi méi dréchen Deeler mat Bëschkiferen, Pinus sylvestris, ugeplanzt. No an no, haaptsächlech no 1930, goufen déi awer mat Koresche Kiferenen, Pinus nigra corsicana, ersat.
Op de fiichten a suppeje Plaze gouf Lafholz ugesat. Déi Haaptholzaarten déi do gebraucht goufe waren: Eller Alnus glutinosa, Weid Salix, Bierk Betula pendula, Summereech Quercus robur, amerikanesch Routeech Quercus rubra, Mouereech Quercus palustris, Falsch Akazi Robinia pseudoacacia, Esch Fraxinus excelsior, Ahorn Acer, a Bich Fagus sylvatica.
An den Hecken an op de Borde vun de Bëscher goufe wëll Kiischten, Prunus avium mat abruecht.
Am grousse Ganze gesinn, huet de Bësch vu Ravels op 71% vun der Fläch reng Nolenholbëscher, 10% Lafbëscher, an 19% gemëschte Bestänn.
Aner Planzen am Reservat
Op den dréchene Plazen ass et d'Heed, Calluna vulgaris, Päifegrieser, Molinia, a Schofsschwingel Festuca ovina.
Déierewelt
Als Déiere sinn haaptsächlech d'wëll Kanéngchen, Oryctolagus cuniculus, de Fasan, Phasianus colchicus, d'Réi Capreolus capreolus, an d'Bëschschnepp Scolopax rusticola ze fannen. Trotz de villen Touriste leit de Wëldbestand net, well e vergréissert sech stänneg.
Pedologie
D'Biedem am Reservat si ganz arem. D'Humusschicht déi nëmmen e puer cm déck ass läit op enger Lo vun ausgewäschenem groe Sand. Dodrënner ass eng Couche vun eisenhaltegem Sandsteen, méi déif ass giele Sand, an dodrënner ass wäisse Sand. Et si sougenannt Podzolbiedem.
Tourismuns
Fir d'Touriste goufen am Norde vun der Nationalstrooss 25, eng ronn 280 ha amenagéiert. Et gëtt Spillplazen, markéiert Trëppelpied, Raschtplaze mat Bänken an Dëscher, a sanitär Anlagen.
Bastogne Historical Center
De Bastogne Historical Center ass e Musée bei Baaschtnech um Hiwwel vum Mardasson, an deem authentescht Material aus dem Zweete Weltkrich am Kontext mat der Ardennenoffensiv ausgestallt gëtt.
Schoulgesetz vun 1912
D'Schoulgesetz vun 1912 gouf de 25. Juni 1912 an der Chamber gestëmmt.
Inhalt
Heibäi huet et sech ëm en neit Gesetz gehandelt wat d'Primärschoulen zu Lëtzebuerg betraff huet an ënner anerem Follgendes nei agefouert huet:
Virausgaange war d'Erkenntnes, datt mat der (spéider) Industrialiséierung vum Land och eng Formatioun néideg wier, déi et de Leit erméigleche sollt, an deene Secteuren ze schaffen. An de Jore virdru waren ze soen all héijer Posten an der Siderurgie, vum Viraarbechter bis zum Ingenieur, vun Däitsche besat ginn. D'Basis vun enger gudder Beruffsausbildung war nun eemol eng gutt Primärschoulausbildung. Eng aner Motivatioun war, am Hibléck vum Aféiere vum Allgemenge Walrecht (wat 1919 de Fall sollt sinn), de Leit eng méi breet Ausbildung ze ginn, déi iwwer d'Alphabetiséierung an d'Rechnen erausgéing.
Deen zweete grousse Volet vum Gesetz huet d'Roll an de Status vum Léierpersonal betraff. Dorënner waren
Eng jorelaang politesch Diskussioun tëscht dem sougenannte Lénksblock op där enger Säit, an dem "Rietsblock" op där anerer, goung dann och dem Vote an der Chamber viraus. Besonnesch déi lescht genannt Neierunge goufe vu kierchlecher Säit heftegst kontestéiert. De Vertrieder vum Lénksblock do dergéint goung d'Reform net wäit genuch. D'Chamber huet d'Gesetz mat 34 Stëmmen dofir, 17 dogéint an 1 Enthalung ugeholl.
Den 10. Juli 1912 huet de Generaldirekter, deemools war dat den Titel vum Minister, Pierre Braun der Groussherzogin Marie-Adelheid dëst neit Gesetz virgeluecht fir z'ënnerschreiwen. Si huet dat schliisslech den 10. August 1912 gemaach, obschonn et eng Gewëssensfro fir si bedeit huet. Als déif kathoulesch Persoun ass et hir schwéiergefall, e Gesetz ze sanktionéieren, dat vun der kierchlecher Obregkeet als inacceptabel an onausféierbar bezeechent gi war.
D'Zécke vun der Groussherzogin bei der Ënnerschrëft, wat eng implizit Stellungnam bedeit huet, war eng vun de Kriticken, där se 1919 ausgesat war, an déi zu hirem Récktrëtt gefouert hunn.
Ausbléck
Och wann et ëmmer nees Ännerungen an Ergänzunge gouf, sou huet et bis 2009 gedauert bis dëst Schoulgesetz fir zerguttstert ersat gouf duerch d'Schoulgesetzer vun 2009.
Hostert
Hostert ass:
Cours supérieurs
D'Cours supérieurs ware bis 1969 zu Lëtzebuerg en Enseignement um Niveau vum éischten Universitéitsjoer. No dësem Studiejoer hunn d'Studente sech op enger Universitéit am Ausland ageschriwwen.
Cominotto
Cominotto (op malt. Kemmunett) ass eng onbewunnten Insel vun der Republik Malta.
Cours supérieurs
1969 goufen dCours supérieurs a Cours universitaires' ëmbenannt an an deen nei geschaafte Centre universitaire de Luxembourg integréiert.
De Centre universitaire de Luxembourg (CunLux) gouf 2003 vun der neigeschaafter Université du Luxembourg ofgeléist.
Cominotto
D'Insel huet eng Fläch vun 0,25 km², besteet just aus engem Fiels a läit un der Westküst vu Comino op engem Ofstand vun 100 m.
Cours supérieurs
Historique
No der Universitéit hunn d'Studenten eng Dissertatioun oder Thees an hirer Spezialitéit geschriwwen a verdeedegt an déi verschidden Épreuve vum Ofschlossexamen (de sougenannten Doktorat) vun der Collation des grades zu Lëtzebuerg gemaach.